Neuvoston 7 päivänä lokakuuta 1997 vahvistama YHTEINEN KANTA (EY) No 39/97 Euroopan parlamentin ja neuvoston direktiivin 97/.../EY antamiseksi bensiinin ja dieselpolttoaineiden laadusta ja neuvoston direktiivin 93/12/ETY muuttamisesta



Virallinen lehti nro C 351 , 19/11/1997 s. 0001



Neuvoston 7 päivänä lokakuuta 1997 vahvistama YHTEINEN KANTA (EY) No 39/97 Euroopan parlamentin ja neuvoston direktiivin 97/. . ./EY antamiseksi bensiinin ja dieselpolttoaineiden laadusta ja neuvoston direktiivin 93/12/ETY muuttamisesta (97/C 351/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, (1) ottavat huomioon talous- ja sosiaalikomitean lausunnon, (2) noudattavat perustamissopimuksen 189 b artiklassa määrättyä menettelyä, (3) sekä katsovat, että 1) eroavuudet niissä eri jäsenvaltioiden hyväksymissä laeissa tai hallinnollisissa toimenpiteissä, jotka koskevat otto- ja dieselmoottoreilla varustetuissa ajoneuvoissa käytettävien tavanomaisten ja vaihtoehtoisten polttoaineiden laatuvaatimuksia muodostavat esteitä yhteisön sisäisessä kaupassa ja ne voivat siksi suoraan vaikuttaa sisämarkkinoiden toteutumiseen ja toimintaan sekä eurooppalaisen ajoneuvo- ja jalostusteollisuuden kansainväliseen kilpailukykyyn; sen vuoksi vaikuttaa tarpeelliselta lähentää tätä alaa koskevaa lainsäädäntöä perustamissopimuksen 3 b artiklan määräysten mukaisesti, 2) perustamissopimuksen 100 a artiklan 3 kohdassa määrätään, että sisämarkkinoiden toimintaa ja toteuttamista sekä muun muassa terveyttä ja ympäristönsuojelua koskevien komission ehdotusten on perustuttava suojelun korkeaan tasoon, 3) ensisijaisia ilman epäpuhtauksia, kuten typen oksideja, palamattomia hiilivetyjä, hiukkasia, hiilimonoksideja, bentseeniä ja muita myrkyllisiä pakokaasupäästöjä, jotka edistävät toissijaisten epäpuhtauksien kuten otsonin muodostumista, pääsee ilmakehään huomattavia määriä moottoriajoneuvojen pakokaasu- ja haihtumispäästöissä aiheuttaen suoraan tai välillisesti huomattavia vaaroja ihmisten terveydelle ja ympäristölle, 4) huolimatta ajoneuvojen päästöjen jatkuvasti tiukentuvista raja-arvoista, joista säädettiin neuvoston direktiivissä 70/220/ETY (4) ja neuvoston direktiivissä 88/77/ETY (5), tarvitaan lisätoimenpiteitä ajoneuvojen ja muiden lähteiden aiheuttaman ilman pilaantumisen vähentämiseksi tyydyttävän ilman laadun saavuttamiseksi, 5) Euroopan parlamentin ja neuvoston direktiivin 94/12/EY (6) 4 artiklassa esiteltiin uusi lähestymistapa, joka koskee päästöjen vähentämiseen tähtääviä toimenpiteitä vuodesta 2000 alkaen ja jossa vaadittiin komissiota tutkimaan muun muassa, miten bensiinin ja dieselin ja muiden polttoaineiden laatua parantamalla voitaisiin vähentää ilman pilaantumista, 6) eurooppalainen Auto/Oil -ohjelma, jonka yksityiskohdat esitetään ilmakehään joutuvien tieliikenteestä aiheutuvien päästöjen tulevasta valvontastrategiasta annetussa komission tiedonannossa, edesauttaa tieteellisen, teknisen ja taloudellisen perustan luomista suosituksille uusien, ympäristöperusteisten bensiiniä ja dieselpolttoaineita koskevien polttoainevaatimusten käyttöönottamiseksi yhteisön tasolla, 7) bensiiniä ja dieselpolttoaineita koskevien ympäristöperusteisten laatuvaatimusten käyttöönotto on tärkeä osa Euroopan laajuisista ja kansallisista/alueellisista/paikallisista toimenpiteistä muodostuvaa kustannustehokasta kokonaisuutta, joka olisi toteutettava, 8) ajoneuvoista aiheutuvien päästöjen vähentäminen yhdistämällä Euroopan laajuiset toimenpiteet kansallisiin/alueellisiin/paikallisiin toimenpiteisiin on osa komission yleistä strategiaa liikkuvista ja kiinteistä päästölähteistä ilmakehään joutuvien päästöjen vähentämiseksi kustannustehokkaalla ja tasapainoisella tavalla, 9) erityisesti kaupunkialueilla on lyhyellä aikavälillä tarpeen vähentää ajoneuvojen aiheuttamia saastuttavia päästöjä, jotka sisältävät ensisijaisia epäpuhtauksia kuten palamattomia hiilivetyjä ja hiilimonoksidia, toisijaisia epäpuhtauksia kuten otsonia, myrkyllisiä päästöjä kuten bentseeniä ja hiukkaspäästöjä, 10) tätä direktiiviä olisi sovellettava tämän kuitenkaan rajoittamatta kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY (7) ja erityisesti sen 8 artiklan 4 kohdan soveltamista, 11) sellaiset polttoaineiden laatuvaatimukset, joilla pyritään sekä pakokaasu- että haihtumispäästöjen vähentämiseen, ovat yleensä puutteellisia, 12) lyijyä sisältävän bensiinin palamisesta johtuva lyijyn aiheuttama ilman pilaantuminen on uhka ihmisen terveydelle ja ympäristölle, ja siksi on aiheellista kieltää lyijyä sisältävän bensiinin pitäminen kaupan, 13) tarve vähentää ajoneuvojen päästöjä ja se, että tähän tarvittava teknologia on saatavilla, ovat peruste lyijyttömän bensiinin ja lyijyttömien dieselpolttoaineiden kaupan pitämistä koskevien ympäristöperusteisten laatuvaatimusten asettamiselle 1 päivästä tammikuuta 2000, 14) ihmisten terveyttä ja/tai yimpäristöä suojellakseen tietyissä taajamissa tai tietyillä ekologisesti haavoittuvilla alueilla, joilla on ilman laatua koskevia erityisongelmia, jäsenvaltioilla pitäisi olla mahdollisuus tässä direktiivissä säädetyn menettelyn mukaisesti vaatia, että polttoaineita voidaan pitää kaupan vain, jos ne täyttävät tiukemmat ympäristöperusteiset vaatimukset kuin ne, joista säädetään tässä direktiivissä; tämä menettely on poikkeus tietojen toimittamismenettelystä, josta säädetään teknisten standardien ja määräysten osalta direktiivissä 83/189/ETY (8), 15) jäsenvaltioiden olisi otettava käyttöön tarkkailujärjestelmiä tässä direktiivissä säädettyjen polttoaineita koskevien laatuvaatimusten noudattamisen varmistamiseksi, ja jäsenvaltioiden keräämät polttoaineiden laatua koskevat tiedot olisi ilmoitettava komissiolle yhteisesti sovitussa muodossa, 16) komissio tekee kattavan arvioinnin perusteella ehdotuksen, jossa vahvistetaan muun muassa 1 päivästä tammikuuta 2005 lähtien sovellettavat bensiiniä ja dieselpolttoaineita koskevat ympäristöperusteiset laatuvaatimukset; tässä ehdotuksessa vahvistetaan tässä direktiivissä säädetyt suuntaa-antavat laatuvaatimukset tai muutetaan tai täydennetään niitä, komission ehdotuksella voidaan tarvittaessa myös vahvistaa muita polttoaineita, kuten nesteytettyä maaöljykaasua, maakaasua tai biopolttoaineita koskevat ympäristöperusteiset laatuvaatimukset, 17) tässä direktiivissä vahvistettujen laatuvaatimusten mittaamiseen tarkoitettuja vertailumenetelmiä voi olla tarpeen kehittää tieteen ja tekniikan kehityksen perusteella; tätä varten olisi säädettävä direktiivin liitteiden mukauttamisesta tekniikan kehitykseen, 18) vastaavasti olisi kumottava bensiinin lyijypitoisuutta koskevan jäsenvaltioiden lainsäädännön lähentämisestä 20 päivänä maaliskuuta 1985 annettu neuvoston direktiivi 85/210/ETY (9), korvaavien polttoaineen osien bensiinissä käytöllä saatavasta raakaöljyn säästöstä 5 päivänä joulukuuta 1985 annettu neuvoston direktiivi 85/536/ETY (10), ja tiettyjen nestemäisten polttoaineiden rikkipitoisuudesta 23 päivänä maaliskuuta 1993 annetun neuvoston direktiivin 93/12/ETY (11) 1 artiklan 1 kohdan b alakohta ja 2 artiklan 1 kohta, ja 19) vuoden 1994 liittymisasiakirjan 69 artiklassa tarkoitettuihin Itävaltaa koskeviin siirtymäkauden toimenpiteisiin kuuluu direktiivin 85/210/ETY 7 artikla. Tätä siirtymäkauden toimenpidettä olisi tietyistä ympäristön suojeluun liittyvistä syistä jatkettava 1 päivään tammikuuta 2000. OVAT ANTANEET TÄMÄN DIREKTIIVIN: 1 artikla Soveltamisala Tässä direktiivissä vahvistetaan otto- ja dieselmoottoreilla varustetuissa ajoneuvoissa käytettäviä polttoaineita koskevat terveyteen ja ympäristönäkökohtiin perustuvat tekniset laatuvaatimukset. 2 artikla Määritelmät Tässä direktiivissä tarkoitetaan: 1. "bensiinillä" kaikkia CN-koodeihin 2710 00 27, 2710 00 29, 2710 00 32, 2710 00 34 ja 2710 00 36 kuuluvia haihtuvia kivennäisöljyjä, jotka on tarkoitettu ajoneuvojen voimanlähteenä olevien ottomoottoreiden toimintaan, 2. "dieselpolttoaineilla" CN-koodiin 2710 00 66 kuuluvia, direktiivissä 70/220/ETY ja direktiivissä 88/77/ETY tarkoitetuissa itseliikkuvissa ajoneuvoissa käytettäviä kaasuöljyjä.. Liikkuvien työkoneiden ja maataloustraktoreiden moottoreissa käytettäviltä kaasuöljyiltä jäsenvaltiot voivat edellyttää samanlaista rikkipitoisuutta kuin tässä direktiivissä määritellään dieselpolttoaineille tai sellaista rikkipitoisuutta, joka määritellään dieselpolttoaineille direktiivissä 93/12/ETY. 3 artikla Bensiini 1. Jäsenvaltioiden on kiellettävä lyijypitoisen bensiinin kaupan pitäminen alueellaan viimeistään 1 päivänä tammikuuta 2000. 2. Jäsenvaltioiden on varmistettava, että viimeistään 1 päivänä tammikuuta 2000 niiden alueella pidetään kaupan ainoastaan sellaista lyijytöntä bensiiniä, joka on liitteessä I esitettyjen ympäristöperusteisten vaatimusten mukaista. 3. Edellä 1 kohdasta poiketen ja komissiolle viimeistään 31 päivänä elokuuta 1998 (12*) esitetystä pyynnöstä jäsenvaltiolle voidaan antaa lupa sallia edelleen lyijypitoisen bensiinin kaupan pitäminen, enintään 1 päivään tammikuuta 2005 asti, jos kyseinen jäsenvaltio voi osoittaa, että kieltäminen johtaisi vakaviin sosiaalis-taloudellisiin ongelmiin tai että siitä ei seuraisi yleistä etua ympäristölle tai terveydelle muun muassa kyseisen jäsenvaltion ilmastoolosuhteiden vuoksi. Lyijypitoisen bensiinin lyijypitoisuus ei saa olla yli 0,15 g/l, ja bentseenipitoisuuden on oltava liitteen I vaatimusten mukainen. Muut laatuvaatimusten arvot voivat jäädä nykytilanteeseen nähden ennalleen. 4. Komissiolle viimeistään 31 päivänä elokuuta 1998 esitetystä pyynnöstä jäsenvaltiolle voidaan antaa lupa 2 kohdasta poiketen sallia edelleen sellaisen lyijyttömän bensiinin kaupan pitäminen, enintään 1 päivään tammikuuta 2003, jonka rikkipitoisuus ei ole liitteen I mukainen mutta joka ei ylitä nykyistä pitoisuutta, jos kyseinen jäsenvaltio voi osoittaa, että liitteessä I esitetyn rikkipitoisuutta koskevan vaatimuksen käyttöönotto johtaisi vakaviin sosiaalistaloudellisiin ongelmiin. 5. Komissio voi sallia 3 ja 4 kohdassa tarkoitetut poikkeukset. Komissio ilmoittaa jäsenvaltioille ja antaa tiedoksi neuvostolle päätöksensä. 6. Sen estämättä, mitä 1 kohdassa säädetään, jäsenvaltiot voivat edelleen sallia sen, että pieniä määriä 3 kohdan toisessa alakohdassa mainittujen vaatimusten mukaista lyijypitoista bensiiniä pidetään kaupan, jos sen myynti on enintään 0,5 prosenttia kokonaiskaupasta, jos se on tarkoitettu käytettäväksi tyypillisissä vanhoissa ajoneuvoissa ja jos sen jakelu tapahtuu erityisten eturyhmien välityksellä. 4 artikla Dieselpolttoaine Jäsenvaltioiden on varmistettava, että viimeistään 1 päivänä tammikuuta 2000 niiden alueella voidaan pitää kaupan ainoastaan sellaisia dieselpolttoaineita, jotka ovat liitteessä II esitettyjen ympäristöperusteisten vaatimusten mukaisia. 5 artikla Vapaa liikkuvuus Jäsenvaltio ei saa kieltää, rajoittaa tai estää sellaisten polttoaineiden markkinoille saattamista, jotka ovat tämän direktiivin vaatimusten mukaisia 1 päivästä tammikuuta 2000. 6 artikla Tiukemmat ympäristöperusteiset laatuvaatimukset täyttävien polttoaineiden kaupan pitäminen 1. Edellä 3, 4 ja 5 artiklasta poiketen jäsenvaltiot voivat vaatia, että tietyillä alueilla kaupan saa pitää vain sellaisia polttoaineita, jotka täyttävät liitteissä I ja II esitettyjä tiukemmat, ympäristöperusteiset vaatimukset joko koko ajoneuvokannan tai osan siitä osalta, jotta suojeltaisiin jäsenvaltion väestön terveyttä tietyssä taajamassa tai ympäristöä ekologisesti erityisen herkällä alueella, jos ilmakehään joutuneet epäpuhtaudet aiheuttavat tai niiden voidaan kohtuudella olettaa aiheuttavan vakavaa ja jatkuvaa haittaa ihmisten terveydelle tai ympäristölle. 2. Jäsenvaltioiden, jotka haluavat hyödyntää 1 kohdassa säädettyä poikkeusta, on esitettävä etukäteen pyyntönsä ja sen perustelut komissiolle. Perusteluihin on sisällyttävä todisteet siitä, että poikkeus on suhteellisuusperiaatteen mukainen eikä häritse henkilöiden ja tavaroiden vapaata liikkuvuutta. 3. Kyseisen jäsenvaltion on toimitettava komissiolle tietoa kyseisen alueen ilmanlaadusta ja ehdotettujen toimenpiteiden ennustetuista vaikutuksista ilmanlaatuun. 4. Komissio toimittaa nämä tiedot viipymättä muille jäsenvaltioille. 5. Jäsenvaltiot voivat tehdä pyyntöä ja sen perusteluja koskevat huomautuksensa kahden kuukauden kuluessa siitä päivästä, jolloin komissio toimitti tiedot. 6. Komissio tekee jäsenvaltion pyyntöä koskevan päätöksen kolmen kuukauden kuluessa siitä päivästä, jolloin jäsenvaltiot ovat esittäneet huomautuksensa. Komissio ottaa kyseiset huomautukset huomioon sekä samanaikaisesti ilmoittaa siitä jäsenvaltioille ja antaa sen tiedoksi neuvostolle. 7. Jokainen jäsenvaltio voi saattaa komission päätöksen neuvoston käsiteltäväksi kuukauden kuluessa päätöksen tiedoksi antamisesta tai päätöksen puuttuessa saattaa asian neuvoston käsiteltäväksi kuukauden kuluessa 6 kohdassa tarkoitetun määräajan päättymisestä. 8. Neuvosto voi määräenemmistöllä päättää asiasta toisin kahden kuukauden kuluessa siitä, kun asia on saatettu sen käsiteltäväksi. 7 artikla Muutos raakaöljyjen toimituksissa Jos poikkeuksellisten tapahtumien johdosta jonkin jäsenvaltion on raakaöljyjen tai öljytuotteiden toimituksissa tapahtuneen äkillisen muutoksen vuoksi vaikeata soveltaa 3 ja 4 artiklassa tarkoitettuja polttoaineita koskevia vaatimuksia, kyseisen jäsenvaltion on ilmoitettava tästä komissiolle. Komissio voi sallia korkeampien raja-arvojen soveltamisen yhteen tai useampaan polttoaineen osaan kyseisessä jäsenvaltiossa enintään kuuden kuukauden ajan ilmoitettuaan asiasta ensin muille jäsenvaltioille. Komissio ilmoittaa jäsenvaltioille ja antaa tiedoksi neuvostolle päätöksensä. Jokainen jäsenvaltio voi saattaa komission päätöksen neuvoston käsiteltäväksi kuukauden kuluessa päätöksen tiedoksiantamisesta. Neuvosto voi määräenemmistöllä päättää asiasta toisin kuukauden kuluessa siitä, kun asia on saatettu sen käsiteltäväksi. 8 artikla Direktiivin noudattamisen seuranta ja kertomukset 1. Jäsenvaltioiden on valvottava 3 ja 4 artiklan vaatimusten noudattamista liitteissä I ja II esitettyjen analyyttisten menetelmien pohjalta. 2. Komissio edistää yhdenmukaisen järjestelmän kehittämistä polttoaineen laadun seurantaa varten. Komissio voi pyytää Euroopan standardointikomitean apua tällaisen järjestelmän kehittämisessä. 3. Komissio laatii yhteiset ohjeet tällaisten kansallisia polttoaineen laatua koskevien tietojen tiivistelmän toimittamista varten viimeistään 30 päivänä kesäkuuta 2000. 4. Jäsenvaltioiden on toimitettava komissiolle edellistä kalenterivuotta koskeva tiivistelmänsä vuosittain 30 päivään kesäkuuta mennessä ja ensimmäisen kerran 30 päivään kesäkuuta 2002 menessä. 9 artikla Tarkastusmenettelly 1. Komissio tekee säännöllisesti ja ensimmäisen kerran viimeistään 12 kuukautta tämän direktiivin antamisesta ja joka tapauksessa viimeistään 30 päivänä kesäkuuta 1999 moottoriajoneuvojen päästöjen aiheuttaman ilman pilaantumisen ehkäisemiseksi toteutettavista toimenpiteistä ja neuvoston direktiivin 70/220/ETY muuttamisesta . . . päivänä . . . kuuta 1997 annetun direktiivin 97/. . ./EY (13) 5 artiklan vaatimusten mukaisesti suoritetun arvioinnin perusteella Euroopan parlamentille ja neuvostolle ehdotuksen tämän direktiivin tarkistamisesta olennaisena osana strategiaa, joka on suunniteltu ilmanlaatua koskevien yhteisön standardien vaatimusten ja niihin liittyvien tavoitteiden täyttämiseksi mahdollisimman pienin kustannuksin. 2. Ehdotus sisältää ympäristöperusteiset vaatimukset bensiinille, jota pidetään kaupan 1 päivästä tammikuuta 2005, ja sillä vahvistetaan liitteessä III määrätyt ohjeelliset vaatimukset tai muutetaan ja täydennetään niitä. 3. Ehdotus sisältää myös ympäristöperusteiset vaatimukset dieselpolttoaineelle, joka on uusien päästöjä vähentävien tekniikoiden tehokkaan toiminnan kannalta asianmukaista laatua ja jonka kaupan pitäminen varmistetaan 1 päivästä tammikuuta 2005, ja sillä vahvistetaan liitteessä IV määrätyt vaatimukset tai muutetaan ja täydennetään niitä. Ehdotus mahdollistaa myös kyseisen kaltaisen dieselpolttoaineen saatavuuden asteittaisen kasvun ja tasapainoisen jakelun kaikkialla jäsenvaltioiden alueella sekä sisältää päivämäärän, jolloin ainoastaan kyseisen kaltaista dieselpolttoainetta voidaan pitää kaupan. 4. Ehdotus sisältää myös soveltuvin osin ympäristöä koskevia vaatimuksia nestekaasun, maakaasun ja biopolttoaineiden osalta. 10 artikla Menettely tekniikan kehitykseen mukauttamiseksi Komissio hyväksyy tämän direktiivin liitteissä I ja II tarkoitettujen määritysmenetelmien mukauttamiseksi tekniikan kehitykseen tarvittavat muutokset neuvoston direktiivin 96/62/EY (14) 12 artiklassa perustetun komitean avustamana ja tämän direktiivin 11 artiklassa säädettyä menettelyä noudattaen.. Tällaisesta mukauttamisesta ei saa seurata tässä direktiivissä säädettyjen raja-arvojen suoria tai välillisiä muutoksia. 11 artikla Komiteamenettely 1. Komission edustaja tekee 10 artiklassa tarkoitetulle komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 2. Komissio päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä, jollei neuvosto ole yksinkertaisella enemmistöllä hylännyt mainittuja toimenpiteitä. 12 artikla Bensiinin ja dieselpolttoaineiden laatua koskevien direktiivien kumoaminen ja muuttaminen 1. Kumotaan direktiivit 85/210/ETY, 85/536/ETY ja 87/441/ETY 1 päivästä tammikuuta 2000. 2. Muutetaan direktiivi 93/12/ETY poistamalla 1 artiklan 1 kohdan b alakohta ja 2 artiklan 1 kohta 1 päivästä tammikuuta 2000. 13 artikla Saattaminen osaksi kansallista lainsäädäntöä 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä heinäkuuta 1999. Niiden on ilmoitettava tästä komissiolle viipymättä. Jäsenvaltioiden on sovellettava näitä säädöksiä 1 päivästä tammikuuta 2000. Näissä jäsenvaltioiden antamissa säädäksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista asioista antamansa tärkeimmät kansalliset säädökset komissiolle. 14 artikla Itävalta Direktiivin 85/210/ETY 7 artiklaa sovelletaan kyseisen direktiivin 4 artiklassa tarkoitetun polttoaineen bentseenipitoisuuden osalta Itävaltaan vasta 1 päivästä tammikuuta 2000. 15 artikla Direktiivin voimaantulo Tämä direktiivi tulee voimaan sinä päivänä, jona se julkaistaan Euroopan yhteisöjen virallisessa lehdessä. 16 artikla Osoitus Tämä direktiivi on osoitettu kaikille jäsenvaltioille. Tehty . . . Euroopan parlamentin puolesta PuhemiesNeuvoston puolesta Puheenjohtaja (1) EYVL C 77, 11.3.1997, s. 1 ja EYVL C 209, 10.7.1997, s. 25. (2) EYVL C 206, 7.7.1997, s. 113. (3) Euroopan parlamentin lausunto 10 päivänä huhtikuuta 1997 (EYVL C 132, 28.4.1997, s. 170), neuvoston yhteinen kanta 7 päivänä lokakuuta 1997 ja Euroopan parlamentin päätös . . . (4) EYVL L 76, 6.4.1970, s. 1, sellaisena kuin se on viimeksi muutettuna Euroopan parlamentin ja neuvoston direktiivillä 97/. . ./EY (ks. tämän virallisen lehden s. . . .). (5) EYVL L 36, 9.2.1988, s. 33, sellaisena kuin se on viimeksi muutettuna Euroopan parlamentin ja neuvoston direktiivillä 96/1/EY (EYVL L 40, 17.2.1996, s. 1). (6) EYVL L 100, 19.4.1994, s. 42. (7) EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/ETY (EYVL L 365, 31.12.1994, s. 46). (8) EYVL L 109, 26.4.1983, s. 8, direktiivi sellaisena kuin se on viimeksi muutettuna komission päätöksellä 96/139/EY (EYVL L 32, 30.2.1996, s. 31). (9) EYVL L 96, 3.4.1985, s. 25, direktiivi sellaisena kuin se on viimeksi muutettuna vuoden 1994 liittymisasiakirjalla. (10) EYVL L 334, 12.12.1985, s. 20, direktiivi sellaisena kuin se on muutettuna komission direktiivillä 87/441/ETY (EYVL L 238, 21.8.1987, s. 40). (11) EYVL L 74, 27.3.1993, s. 81. (12*) Määräaika tarkastettava tämän direktiivin antamispäivän suhteen (13) Ks. tämän virallisen lehden sivu 13. (14) EYVL L 296, 21.11.1996, s. 55. LIITE I OTTOMOOTTOREILLA VARUSTETUISSA AJONEUVOISSA KÄYTETTÄVIÄ KAUPALLISIA POLTTOAINEITA KOSKEVAT YMPÄRISTÖPERUSTEISET LAATUVAATIMUKSET >TAULUKON PAIKKA> LIITE II DIESELMOOTTOREILLA VARUSTETUISSA AJONEUVOISSA KÄYTETTÄVIÄ KAUPALLISIA POLTTOAINEITA KOSKEVAT YMPÄRISTÖPERUSTEISET LAATUVAATIMUKSET >TAULUKON PAIKKA> LIITE III OTTOMOOTTOREILLA VARUSTETUISSA AJONEUVOISSA KÄYTETTÄVIÄ KAUPALLISIA POLTTOAINEITA KOSKEVAT OHJEELLISET YMPÄRISTÖPERUSTEISET LAATUVAATIMUKSET >TAULUKON PAIKKA> LIITE IV DIESELMOOTTOREILLA VARUSTETUISSA AJONEUVOISSA KÄYTETTÄVIÄ KAUPALLISIA POLTTOAINEITA KOSKEVAT OHJEELLISET YMPÄRISTÖPERUSTEISET LAATUVAATIMUKSET >TAULUKON PAIKKA> NEUVOSTON PERUSTELUT I. JOHDANTO 1. Komissio toimitti 29 päivänä elokuuta 1996 perustamissopimuksen 100 a artiklaan perustuvan ehdotuksensa neuvostolle. 2. Euroopan parlamentti antoi lausuntonsa 10 päivänä huhtikuuta 1997 ja talous- ja sosiaalikomitea 24 päivänä huhtikuuta 1997. Komissio toimitti muutetun ehdotuksensa neuvostolle 3 päivänä kesäkuuta 1997. 3. Neuvosto vahvisti 7 päivänä lokakuuta 1997 yhteisen kantansa perustamissopimuksen 189 b artiklassa määrättyä menettelyä noudattaen. II. TAVOITE 4. Komission ehdotus on osa ilmakehään joutuvien tieliikenteen päästöjen valvontastrategiaa direktiivin 94/12/EY 4 artiklan mukaisesti ja perustuu Auto Oil-ohjelman tuloksiin, ja sen tarkoituksena on parantaa edelleen bensiinin ja dieselpolttoaineiden laatua. Ehdotuksella pyritään yhdistämään Euroopan laajuiset ja kansalliset, alueelliset sekä paikalliset toimenpiteet, jotta ajoneuvojen päästöjen vähentämiseen voitaisiin myötävaikuttaa kannattavalla ja tasapainoisella tavalla. III. YHTEISEN KANNAN ERITTELY 5. YLEINEN HUOMAUTUS Yhteinen kanta poikkeaa komission ehdotuksesta useassa kohdassa, jotta yhtäältä voitaisiin parantaa polttoaineiden laatua ja antaa teollisuudelle asiasta selvä pidemmän aikavälin suuntaviiva ja toisaalta ottaa erityiset kansalliset tilanteet paremmin huomioon. 6. ERITYISHUOMAUTUKSET Neuvosto muutti komission muutettua ehdotusta seuraavasti: a) Määritelmät (2 artikla) Liikkuvien työkoneiden ja maataloustraktoreiden dieselpolttoaineet eivät sisälly artiklaan, vaan niitä käsitellään ajoneuvojen päästöjä koskevan yhteisen kannan 3 artiklan toisen kohdan yhdeksännen luetelmakohdan mukaisesti komission tulevassa ehdotuksessa, jonka se esittää 30 päivänä kesäkuuta 1999 mennessä. Tämän artiklan 2 kohdan toisen alakohdan mukaisesti jäsenvaltiot saavat vaatia, että tällaiset koneet ja traktorit käyttävät dieselpolttoainetta, jonka rikkipitoisuutta koskevat vaatimukset ovat tämän direktiivin tai neuvoston direktiivin 93/12/ETY mukaiset siihen asti, että tätä alaa koskeva uusi yhteisön lainsäädäntö on hyväksytty. b) Poikkeukset (3 artikla) i) Lyijypitoinen bensiini Neuvosto valitsi seuraavan eriytetymmän lähestymistavan (3, 5 ja 6 kohta). - Lopullista kieltoa koskevan poikkeuksen määräaikaa on pidennetty 1 päivään tammikuuta 2005 saakka - Poikkeuksen myöntämiselle on lisätty ylimääräinen edellytys eli edellytys ympäristöön liittyvästä yleisestä edusta muun muassa erilaiset ilmasto-olosuhteet huomioon ottaen - on lisätty erityinen säännös lyijypitoista bensiiniä koskevista vaatimuksista tällaisen bensiinin korkeamman laadun varmistamiseksi - Jäsenvaltiot voivat myöntää luvan pitää kaupan pieniä määriä lyijypitoista bensiiniä, jota käytetään muun muassa tietyntyyppisissä vanhoissa autoissa. ii) Lyijyttömän bensiinin rikkipitoisuus Neuvosto (4 ja 5 kohta) otti huomioon joidenkin jäsenvaltioiden vaikeudet ja salli poikkeuksen 1 päivään tammikuuta 2003 saakka. Tämän poikkeuksen avulla päästiin kompromissiratkaisuun lyijyttömän bensiinin rikkipitoisuudesta 150 mg/kg (katso myös c alakohta jäljempänä). c) Bensiiniä ja dieselpolttoaineita koskevat pakolliset vaatimukset 1 päivään tammikuuta 2000 alkaen (liitteet I ja II) Bensiini Neuvosto alensi bentseenipitoisuutta 2 tilavuusprosentista 1 tilavusprosenttiin ja rikkipitoisuutta arvosta 200 mg/kg arvoon 150 mg/kg. Aromaattisia aineita koskevaa vaatimusta alennettiin 45 tilavuusprosentista 42 tilavuusprosenttiin. Näitä rikkiä ja aromaattisten aineiden vaatimuksia koskevaa ratkaisua on arvioitava ohjeellisten vaatimusten pohjalta. d) Ohjeelliset vaatimukset (liitteet III ja IV sekä 9 artikla) Neuvosto katsoi, että samoin kuin ajoneuvojen päästöjä koskevassa direktiivissä teollisuudelle olisi annettava selkeät suuntaviivat niistä vaatimuksista, joita on noudatettava pidemmällä aikavälillä, ja laati tämän vuoksi ohjeelliset ympäristöperusteiset laatuvaatimukset, joita noudatetaan 1 päivästä tammikuuta 2005 alkaen ja jotka tarkastusmenettelyä koskevan 9 artiklan mukaisesti vahvistettaisiin, muutettaisiin tai täydennettäisiin komission ehdotuksesta, joka esitettäisiin 30 päivästä kesäkuuta 1999 mennessä. Näissä vaatimuksissa esitetään pääasiallisesti bensiinin ja dieselpolttoaineiden rikkipitoisuudeksi 50 mg/kg ja bensiinin aromaattipitoisuudeksi 35 tilavuusprosenttia. e) Tiukemmat ympäristöperusteiset laatuvaatimukset täyttävät polttoaineet (6 artikla) Neuvosto tarkensi tekstiä jonkin verran - viittaamalla jäsenvaltion väestön terveyteen tietyssä taajamassa ja ympäristöön ekologisesti erityisen herkällä alueella ja - mukauttamalla hieman tässä tapauksessa noudatettavaa erityismenettelyä. Johdanto-osan kappaleissa neuvosto selvensi tämän artiklan mukaisen menettelyn suhdetta neuvoston direktiivissä 83/189//ETY säädettyyn tietojen toimittamismenettelyyn. f) Direktiivin noudattamisen seuranta ja kertomukset (8 artikla) Neuvosto hyväksyi yksinkertaisemman tekstin, jossa komissiolle esitetään määräaikaa yhteisten ohjeiden laatimiseksi. g) Tarkastusmenettely (9 artikla) Neuvosto mukautti kyseistä artiklaa ohjeellisten vaatimusten mukaan ottamista vastaavasti (katso edellä d alakohta) ja viittasi dieselpolttoaineen saatavuuden asteittaiseen kasvuun ja tasapainoiseen jakeluun. Neuvosto sisällytti alueellisesti toimivat ajoneuvot 6 artiklan 1 kohtaan ("koko ajoneuvokannan tai osan siitä osalta"). h) Komiteamenettely (11 artikla) Neuvosto valitsi III b päivään -menettelyn käytön. i) Itävaltaa koskeva siirtymätoimenpide (14 artikla) Neuvosto päätti ympäristönsuojelun nimessä, että Itävalta saa säilyttää bentseeniarvonsa myös vuonna 1999, jolloin liittymisasiakirjassa viitattujen siirtymätoimenpiteiden voimassaolo päättyy; direktiivin 85/210/ET> mukaista bentseeniä koskevaa vaatimusta (5 prosentin bentseenipitoisuus) olisi muuten sovellettu 1 päivään tammikuuta 2000 saakka.